
_____________2020 nr ______

Koolieelse lasteasutuse kulude vanemate poolt kaetava osa määra maksmisest
1. Asjaolud ja menetluse käik
Narva linnas tegutseb 17 koolieelset lasteasutust. Koolieelse lasteasutuse teenuse kasutamise eest tuleb lapsevanemal tasuda lasteasutuse kulude vanemate poolt kaetava osa, mis moodustab sõltuvalt lasteaiast ja rühmast 5% või 6% Vabariigi Valitsuse poolt arvestusperioodile eelnenud eelarveaastaks kinnitatud palga alammäärast kuus ühe lapse kohta (27,00 või 32,40 eurot kuus).
Vabariigi Valitsus 12.03.2020. a korraldusega nr 76 „Eriolukorra väljakuulutamine Eesti Vabariigi haldusterritooriumil“ kuulutas seoses koroonaviiruse pandeemilise levikuga maailmas ja viiruse tõenäolise Eesti-sisese leviku laienemisega riigis välja eriolukorra. Eriolukord kehtib 1. maini 2020, kui valitsus ei otsusta teisiti.

Eesmärgiga leevendada negatiivseid tagajärgi lastevanemate jaoks, kes on eriolukorra tõttu saanud kannatada, võimaldatakse põhjendatud juhul vabastada lastevanemaid tagasiulatuvalt alates 13.03.2020. a kuni eriolukorra lõpuni lasteasutuse kulude vanemate poolt kaetava osa määra tasumisest. Vanema osa määra tasumisest vabastamise korral lapsevanemale tagastatakse enammakstud tasutud vanema osa määra või summat kajastatakse ettemaksena järgmiste perioodide eest.
2 . Õiguslikud alused
2.1 Kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele.
2.2 Narva Linnavolikogu 17.01.2008. a määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ § 4 lõike 3 kohaselt Narva Linnavolikogu volitas Narva Linnavalitsusele munitsipaallasteasutuste muude kulude vanemate poolt kaetava osa määra kohustuse maksmise kohustuse lahendamise eriolukorra ajal.
3. Otsus
3.1 Vabastada tagasiulatuvalt alates 13.03.2020. a kuni eriolukorra lõpuni lasteasutuse kulude vanemate poolt kaetava osa määra tasumisest lastevanemad, kes:
3.1.1 ei kasutanud eriolukorra kehtivuse ajal koolieelse lasteasutuse teenust või
3.1.2 on saadetud osaliselt tasustatud või tasustamata puhkusele või

3.1.3 eriolukorra kehtivuse ajal kaotanud töö või
3.1.4 väikeettevõtjana ei saa eriolukorra tõttu tegutseda või kelle tulu on olulisel määral vähenenud.
3.2 Korralduse punktis 3.1.1 nimetatud lasteasutuse kulude vanemate poolt kaetava osa määra tasumisest vabastatakse lapsevanemaid proportsionaalselt päevade arvule kuus, kui koolieelse lasteasutuse teenust ei ole kasutatud.

3.3 Korralduse punktis 3.1 nimetatud lasteasutuse kulude vanemate poolt kaetava osa määra tasumisest vabastamiseks esitab lapsevanem koolieelse lasteasutuse direktorile avalduse (lisatud).

3.4 Koolieelse lasteasutuse direktor hindab esitatud avalduse põhjendatust ning edastab avalduse koos oma kommentaariga Narva Linnavalitsuse Kultuuriosakonnale.
3.5 Narva Linnavalitsuse Kultuuriosakond lapsevanema avaldusest lähtuvalt tagastab enammakstud summat või kajastab seda ettemaksena.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

Aleksei Jevgrafov
Linnapea
Üllar Kaljuste

Linnasekretär
Narva Linnavalitsuse 00.00.2020. a korralduse nr 000-k lisa
AVALDUS

Narva Lasteaia ………………………………………….... direktorile

Palun vabastada mind lasteasutuse kulude vanemate poolt kaetava osa määra tasumise kohustusest alates 13.03.2020. a kuni eriolukorra lõpuni põhjusel, et:

[ ]
ma ei kasutanud eriolukorra kehtivuse ajal koolieelse lasteasutuse teenust
[ ]
olen saadetud osaliselt tasustatud või tasustamata puhkusele
[ ]
olen eriolukorra kehtivuse ajal kaotanud töö
[ ]
väikeettevõtjana ei saa eriolukorra tõttu tegutseda või tulu on olulisel määral vähenenud
Enammakstud summat palun:
[ ]
tagastada arveldusarvele, millelt makse oli tehtud

[ ]
kajastada ettemaksena

Lapse nimi ja isikukood: ……………………………………………………………………….
Lapse nimi ja isikukood: ……………………………………………………………………….
...........................................................................

………………………


Avalduse esitaja, isikukood




Kuupäev
Koolieelse lasteasutuse direktori arvamus:

………………………………………………………………………………………………....…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

...........................................................................

………………………


Direktor






Kuupäev

